Fredag besøger smukke, gamle skibe Hadsund som en del af Waterfestival. Og her kan man komme med ud at sejle som en ægte viking.

Et af de skibe, der byder besøgende om bord til Waterfestival i Hadsund, er Lappedykkeren fra Hobro. Lappedykkeren er bygget i 1998 efter traditioner, som går tilbage til vikingetiden. Selvom skibet er forholdsvist nyt, ville det ikke vække opsigt i vikingetiden, typen har vist sig så velfungerende, at der stort set ikke er ændret noget i 1000 år. Lappedykkeren er bygget i fyrretræ og har et sejl af hør. Ved Waterfestival ligger Lappedykkeren ved broen langs DaVinci. Også skibet Agape byder alle velkommen om bord.